อาการหนัก! ค่าเงินทั่วโลกดิ่งเหว หลังส่อแววอังกฤษ “OUT”
อาการหนัก! ค่าเงินทั่วโลกดิ่งเหว หลังส่อแววอังกฤษ “OUT” 
24 มิ.ย. 2559

ผู้สื่อข่าวรายงานว่า สกุลเงินทั่วโลกร่วงลงอย่างหนักในช่วงเช้าวันนี้ หลังจากผลนับคะแนนอย่างไม่เป็นทางการบ่งชี้ว่า ผลการนับคะแนนล่าสุดนั้น ผลโหวต OUT นำหน้า IN ซึ่งบ่งชี้ว่า ชาวอังกฤษมีแนวโน้มที่จะเลือกโหวตให้สหราชอาณาจักรออกจากการเป็นสมาชิกสหภาพยุโรป (Brexit)
โดยเมื่อเวลา 12.23 น. ตามเวลาโตเกียวในวันนี้ เงินยูโรร่วงลง 3% เทียบกับดอลลาร์สหรัฐที่ระดับ 1.1045 ดอลลาร์สหรัฐ เงินปอนด์ร่วงลงรุนแรงถึง 9.5% แตะที่ 1.3467 ดอลลาร์สหรัฐ
ด้าน ดอลลาร์ออสเตรเลียร่วงลง 2.8% แตะที่ 74.02 เซนต์สหรัฐ ดอลลาร์นิวซีแลนด์ดิ่งลง 2.5% แตะที่ 70.71 เซนต์สหรัฐ เปโซเม็กซิโกร่วงลง 3.9% แตะ 18.97 ดอลลาร์สหรัฐ
ส่วน ฟรังค์สวิสร่วงลง 1.5% แตะที่ 97.28 เซนต์สหรัฐ เงินโครนนอร์เวย์ ร่วงลง 6.2% แตะที่ 8.6804 per ดอลลาร์สรหัฐ